stanford-oval/wikipedia huggingface dataset:
עונת 2012/2013 בליגת האלופות
שלבי המוקדמות > שלב המוקדמות השלישי > שלב המוקדמות השלישי של הלא אלופות

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| טורקיה פנרבחצ'ה | 5 - 2 | רומניה ואסולי | 1 - 1 | 4 - 1 |
| סקוטלנד מאת'רוול | 0 - 5 | יוון פאנאתינייקוס | 0 - 2 | 0 - 3 |
| דנמרק פ.צ. קופנהגן | 3 - 2 | בלגיה קלאב ברוז' | 0 - 0 | 3 - 2 |
| אוקראינה דינמו קייב | 3 - 1 | הולנד פיינורד | 2 - 1 | 1 - 0 |
שלב הפלייאוף

בשלב הפלייאוף חולקו הקבוצות לשתי קטגוריות נפרדות: פלייאוף לקבוצות אלופות ופלייאוף לקבוצות שאינן אלופות. הגרלת המשחקים התקיימה ב-10 באוגוסט 2012. כל קבוצה קיימה שני משחקים במתכונת של משחק בית ומשחק חוץ. מחזור המשחקים הראשון התקיים ב-21-22 באוגוסט ומחזור המשחקים השני התקיים שבוע לאחר מכן.
שלב הפלייאוף > שלב הפלייאוף של האלופות

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| שווייץ פ.צ. בזל | 1 - 3 | רומניה צ'.פ.ר. קלוז' | 1 - 2 | 0 - 1 |
| שוודיה הלסינגבורג | 0 - 4 | סקוטלנד סלטיק | 0 - 2 | 0 - 2 |
| בלארוס באטה בוריסוב | 3 - 1 | ישראל עירוני קריית שמונה | 2 - 0 | 1 - 1 |
| קפריסין א.א.ל. לימסול | 3 - 3 (ש) | בלגיה אנדרלכט | 3 - 1 | 0 - 2 |
| קרואטיה דינמו זאגרב | 3 - 1 | סלובניה מריבור | 1 - 2 | 0 - 1 |
שלב הפלייאוף > שלב הפלייאוף של הלא אלופות

| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| פורטוגל ספורטינג בראגה | 2 - 2  (4-5 בפנדלים) | איטליה אודינזה | 1 - 1 | 1 - 1 |
| רוסיה ספרטק מוסקבה | 3 - 2 | טורקיה פנרבחצ'ה | 2 - 1 | 1 - 1 |
| ספרד מאלגה | 2 - 0 | יוון פנאתינאיקוס | 2 - 0 | 0 - 0 |
| גרמניה בורוסיה מנשנגלדבך | 3 - 4 | אוקראינה דינמו קייב | 1 - 3 | 2 - 1 |
| דנמרק פ.צ. קופנהגן | 1 - 2 | צרפת ליל | 1 - 0 | 0 - 2 |
שלבי הנוקאאוט > שמינית הגמר

הסיבוב הראשון של משחקי שמינית הגמר התקיימו ב-13, 14, 20 ו-21 בפברואר 2013. משחקי הסיבוב השני התקיימו ב-5, 6, 12 ו-13 במרץ.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| טורקיה גלאטסראיי | 4 - 3 | גרמניה שאלקה 04 | 1 - 1 | 3 - 2 |
| סקוטלנד סלטיק | 0 - 5 | איטליהיובנטוס | 0 - 3 | 0 - 2 |
| אנגליהארסנל | 3 - 3 (ש) | גרמניה באיירן מינכן | 1 - 3 | 2 - 0 |
| אוקראינה שחטאר דונצק | 2 - 5 | גרמניהבורוסיה דורטמונד | 2 - 2 | 0 - 3. |
| איטליה מילאן | 2 - 4 | ספרד ברצלונה | 2 - 0 | 0 - 4 |
| ספרד ריאל מדריד | 3 - 2 | אנגליה מנצ'סטר יונייטד | 1 - 1 | 2 - 1 |
| ספרדולנסיה | 2 - 3 | צרפתפ.ס.ז | 1 - 2 | 1 - 1 |
| פורטוגלפורטו | 1 - 2 | ספרד מאלגה | 1 - 0 | 0 - 2 |
שלבי הנוקאאוט > רבע הגמר

סיבוב המשחקים הראשון ברבע הגמר התקיים ב-2 וב-3 באפריל. סיבוב המשחקים השני התקיים ב-9 וב-10 באפריל.
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| ספרדמאלגה | 2 - 3 | גרמניהבורוסיה דורטמונד | 0 - 0 | 2 - 3 |
| ספרד ריאל מדריד | 5 - 3 | טורקיה גלאטסראיי | 3 - 0 | 2 - 3 |
| צרפתפ.ס.ז | 3 - 3 (ש) | ספרד ברצלונה | 2 - 2 | 1 - 1 |
| גרמניהבאיירן מינכן | 4 - 0 | איטליהיובנטוס | 2 - 0 | 2 - 0 |
שלבי הנוקאאוט > חצי הגמר

הסיבוב הראשון של משחקי חצי הגמר התקיים ב-23 וב-24 באפריל. הסיבוב השני התקיים ב-30 באפריל וב-1 במאי
| קבוצה א' | תוצאה | קבוצה ב' | סיבוב ראשון | סיבוב שני |
| --- | --- | --- | --- | --- |
| גרמניה באיירן מינכן | 7 - 0 | ספרד ברצלונה | 4 - 0 | 3 - 0 |
| גרמניה בורוסיה דורטמונד | 4 - 3 | ספרד ריאל מדריד | 4 - 1 | 0 - 2 |
שלבי הנוקאאוט > הגמר

| 0 | 1 | 2 | 3 | 4 |
| --- | --- | --- | --- | --- |
| 25 במאי 2013 | גרמניה באיירן מינכן | 2–1 | גרמניה בורוסיה דורטמונד | אצטדיון ומבלי, לונדון, בריטניה צופים: 86,298 שיפוט: איטליה ניקולה ריצולי |
| 25 במאי 2013 | מנדז'וקיץ'  60'   רובן  89' |  | גונדואן  68' | אצטדיון ומבלי, לונדון, בריטניה צופים: 86,298 שיפוט: איטליה ניקולה ריצולי |
סטטיסטיקה

הסטטיסטיקה מתייחסת לשלב הבתים ושלבי הנוקאאוט בלבד (לא מתייחסת לשלבי המוקדמות ושלב הפלייאוף).
סטטיסטיקה > מלך השערים

| דירוג | שחקן | קבוצה | שערים | דקות משחק |
| --- | --- | --- | --- | --- |
| 1 | פורטוגל כריסטיאנו רונאלדו | ספרד ריאל מדריד | 12 | 1080 |
| 2 | פולין רוברט לבנדובסקי | גרמניה בורוסיה דורטמונד | 10 | 1090 |
| 3 | טורקיה בוראק יילמאז | טורקיה גלאטסראיי | 8 | 767 |
| 3 | ארגנטינה ליונל מסי | ספרד ברצלונה | 8 | 826 |
| 3 | גרמניה תומאס מילר | גרמניה באיירן מינכן | 8 | 1045 |
| 6 | ברזיל אוסקר | אנגליה צ'לסי | 5 | 449 |
| 6 | ברזיל ג'ונאס | ספרד ולנסיה | 5 | 451 |
| 6 | ברזיל אלן | פורטוגל בראגה | 5 | 492 |
| 6 | צרפת כרים בנזמה | ספרד ריאל מדריד | 5 | 532 |
| 6 | ארגנטינה אסקיאל לאבסי | צרפת פריז סן-ז'רמן | 5 | 572 |
כריסטיאנו רונאלדו זכה בפעם השנייה בתואר מלך השערים לעונה בליגת האלופות.
סטטיסטיקה > מלך הבישולים

| מיקום | שחקן | קבוצה | בישולים | דקות משחק |
| --- | --- | --- | --- | --- |
| 1 | שוודיה זלאטן איברהימוביץ' | צרפת פריז סן-ז'רמן | 7 | 793 |
| 2 | צרפת כרים בנזמה | ספרד ריאל מדריד | 5 | 532 |
| 2 | גרמניה מאסוט אוזיל | ספרד ריאל מדריד | 5 | 722 |
| 2 | ארגנטינה אנחל די מריה | ספרד ריאל מדריד | 5 | 794 |
| 2 | צרפת פרנק ריברי | גרמניה באיירן מינכן | 5 | 853 |
| 2 | גרמניה מריו גצה | גרמניה בורוסיה דורטמונד | 5 | 887 |
| 7 | סנגל מודו סוגו | רומניה צ'.פ.ר. קלוז' | 4 | 324 |
| 7 | צרפת אוליבייה ז'ירו | אנגליה ארסנל | 4 | 383 |
| 7 | אנגליה ויין רוני | אנגליה מנצ'סטר יונייטד | 4 | 461 |
| 7 | דנמרק כריסטיאן אריקסן | הולנד אייאקס אמסטרדם | 4 | 540 |
| 7 | ספרד איסקו | ספרד מאלגה | 4 | 708 |
| 7 | טורקיה סלצ'וק אינאן | טורקיה גלאטסראיי | 4 | 900 |
| 7 | גרמניה בסטיאן שוויינשטייגר | גרמניה באיירן מינכן | 4 | 938 |
| 7 | ספרד צ'אבי | ספרד ברצלונה | 4 | 946 |
| 7 | גרמניה פיליפ לאם | גרמניה באיירן מינכן | 4 | 1067 |
פטריק טרוטון

| --- | --- |

 לידה:  25 במרץ 1920 מיל היל, הממלכה המאוחדת 
 פטירה:  28 במרץ 1987 (בגיל 67) קולומבוס, ארצות הברית 
 מקום קבורה:  פארק בושי 
 שם לידה:  Patrick George Troughton 
 סוגה מועדפת:  קומדיה שייקספירית 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 תקופת הפעילות:  מ-1945 
 מקום לימודים:  בית הספר מיל היל  Alcester Grammar School 
 צאצאים:  דייוויד טרוטון, מייקל טרוטון 
 האתר של פטריק טרוטון
 פרופיל ב-IMDb
 
פטריק ג'ורג' טרוטון (באנגלית: Patrick George Troughton;‏ 25 במרץ 1920 – 28 במרץ 1987) היה שחקן אנגלי. היה ידוע בעיקר בזכות תפקידיו בסרטי מדע בדיוני ובסרטי אימה. תפקידו הידוע ביותר הוא דמותו של הדוקטור השני בסדרת המדע בדיוני הוותיקה "דוקטור הו", שאותו גילם בין השנים 1966 ועד 1969.
ביוגרפיה

טרוטון נולד במיל היל שבמידלסקס, לאלק ג'ורג' טרוטון שהיה עורך דין ולדורותי אבלין אופורד. היה לו אח גדול ממנו, אלק רוברט, ואחות צעירה מרי אדית. הוא למד בבית ספר במיל היל וחי בה את רוב חייו. כבר בבית הספר שיחק בהצגה "Bees on the Boat Deck" בהפקת ג'יי בי פריסטלי.
הוא למד משחק ב-" Embassy School of Acting" שבסוויס קוטג', אחר כך זכה במלגת לימודים ב-Leighton Rallius Studios בלונג איילנד, ניו יורק. כשפרצה מלחמת העולם השנייה חזר לאנגליה על ספינה בלגית. הספינה עלתה על מוקש מול חופי בריטניה והחלה לשקוע, טרוטון הגיע לחוף בסירת הצלה.
ב-1939 הצטרף לתיאטרון הרפרטוארי של טונברידג'. ב-1940 הצטרף לצי המלכותי הבריטי, בין השנים 1942 ל-1945 היה מוצב בגרייט ירמות'(אנ').
ביוגרפיה > לפני דוקטור הו

אחרי המלחמה חזר טרוטון להופיע בתיאטרון. הוא עבד עם הלהקה הרפרטוארית של אמרשם, עם להקת ביסטול אולד ויק ובתיאטרון מרקורי בנוטינג היל גייט. ב-1947 הופיע לראשונה בטלוויזיה, וב-1948 שיחק לראשונה בקולנוע, בתפקידים קטנים ב"המלט", סרטו של לורנס אוליבייה, ב-"Escape" שביים ג'וזף ל. מנקייביץ' ובסרט "אי המטמון" (1950).
ב-1953 היה לשחקן הראשון שגילם את רובין הוד בטלוויזיה, כשכיכב בסדרה בת שישה פרקים שנשאה את השם "רובין הוד". נכדו סם טרוטון הופיע בסדרת טלוויזיה "רובין הוד" משנת 2006. הוא עצמו הופיע בתפקיד אורח בסדרה "הרפתקאותיו של רובין הוד" בכיכובו של ריצ'רד גרין. ב-1955 גילם את דמותו של הרוצח טירל בסרט "ריצ'רד השלישי" של אוליביה.
בין תפקידיו הבולטים על המסך היו קטל ב-"Chance of a Lifetime"‏ (1950), סר אנדרו פוקס ב"סקרלט פימפרנל" (1955), ויקרס בפרק בסדרה "האיש הבלתי נראה", פינאוס ב"ג'ייסון והארגונאוטים" (1963), קווילפ ב"בית ממכר עתיקות" (1962), פאולוס ב-"Paul of Tarsus"‏ (1960). הוא דיבב את וינסטון סמית בתסכית רדיו של ה-BBC עיבוד לספר 1984. עוד לפני "דוקטור הו" הופיע במספר רב של תוכניות טלוויזיה.
ביוגרפיה > דוקטור הו

ב-1966 המפיק של דוקטור הו, אינס לויד, חיפש מחליף לויליאם הרטנל בתפקיד הדוקטור. הצלחת הסדרה הייתה תלויה בכך שהקהל יקבל שחקן אחר באותו תפקיד שלא יהיה דומה לקודמו. לויד בחר בטרוטון בגלל ניסיונו הרבה כשחקן אופי. לדבריו הרטנל אישר את הבחירה בטרוטון ואמר ש"יש רק אדם אחד באנגליה שיכול לקבל עליו את התפקיד וזה פטריק טרוטון". טרוטון רצה לבדל את הדמות שהוא מגלם מזו של הפטריארך החביב של הרטנל, יוצר הסדרה סידני ניומן הציע דמות של "נווד קוסמי" בסגנון הנווד של צ'ארלי צ'פלין וזה הדמות שנבחרה לבסוף. טרוטון היה הדוקטור הראשון שפניו הוצגו בכותרות הפתיחה של התוכנית. בפרק אחד "אויב העולם" בעונה החמישית של הסדרה הוא הופיע בדמות כפולה של הפרוטגוניסט (הדוקטור) ושל האנטגוניסט (סלמנדר).
בתקופה שגילם את הדוקטור נטה טרוטון להתרחק מפרסום ונמנע ממתן ראיונות. אחר כך אמר בראיון שהוא חשש שפרסום מרובה יגביל את ההזדמנויות שיקבל כשחקן אופי אחרי שיעזוב את תפקיד הדוקטור.
רבים מהפרקים שבהם הופיע טרוטון נמחקו מהארכיונים של ה-BBC. טרוטון מצא שהעבודה בסדרה "דוקטור הו" בלוח זמנים של 40 עד 44 פרקים לשנה היא מפרכת. ב-1969 אחרי שלוש שנים של הופעה בסדרה החליט לעזוב. סיבה נוספת לעזיבתו הייתה החשש מזיהויו עם התפקיד, וליהוקו לתפקידים דומים בלבד. ממשיכו בתפקיד היה ג'ון פרטווי שגילם את הדוקטור השלישי.
טרוטון חזר לתפקיד שלוש פעמים לאחר עזיבתו הרשמית: בספיישל "שלושת הדוקטורים" (עשר שנים לסדרה - 1973), בספיישל "חמשת הדוקטורים" (עשרים שנה לסדרה - 1983) ובספיישל "שני הדוקטורים" (1985 - לצד קולין בייקר כדוקטור השישי).
ביוגרפיה > אחרי דוקטור הו

מ-1969 והלאה גילם דמויות שונות בקולנוע ובטלוויזיה. בין הדמויות שגילם בסרטים היו קלוב "Scars of Dracula"‏ (1970), חוטף גופות ב-Frankenstein and the Monster from Hell""‏ (1973), האב ברנאן ב"אות משמיים" (1976), ומלנתיוס ב-"Sinbad and the Eye of the Tiger"‏ (1977). בטלוויזיה הופיע בתפקיד תומאס הווארד, דוכס נורפוק בסדרה "שש נשותיו של הנרי השמיני" (1970), הנבל בסדרה "The Feathered Serpent" ובתפקיד אורח בסדרה " The Goodies" ובסדרות טלוויזיה רבות אחרות כמו "המשכנעים", "ג'ייסון קינג", "קו אונידין", "כל היצורים גדולים וקטנים" ועוד.
מצבו הבריאותי לא היה איתן, והוא התעלם מעצות רופאו. הוא סבל שני התקפי לב הראשון ב-1979 והשני ב-1984. שמנעו ממנו לעבוד במשך כמה חודשים. למרות אזהרות רופאיו הוא התחייב לעבודה בקולנוע ובטלוויזיה בלוח זמנים צפוף.
ב-1974 השתתף בעיבוד רדיופוני ל-"Sword of Honour" מאת אוולין וו. היה לו תפקיד קבוע בסיטקום "The Two of Us" של LTW. במאי 1987 הופיע בתפקיד אורח בפרק בסדרה "Super Gran" שהיה התפקיד האחרון ששיחק.
ב-27 במרץ 1987, יומיים אחרי יום הולדתו ה-67, היה טרוטון בכנס של מדע בדיוני בעיר קולומבוס שבג'ורג'יה. למרות אזהרות רופאיו שלא יתאמץ הוא תכנן להשתתף בפעילות בכנס, ולחגוג במסיבת יום הולדת מאוחרת. הוא מת מהתקף לב שלישי ביום המחרת.
משפחתו

טרוטון היה נשוי שלוש פעמים. נולדו לו שתי בנות וארבע בנים, בנוסף היו לו בן חורג ובת חורגת. שניים מבניו הם שחקנים דייוויד טרוטון ומייקל טרוטון כמו גם נכדו סם טרוטון בנו של דייוויד. נכדו ג'ים טרוטון הוא שחקן קריקט מקצועי, ונכדו הארי מלינג, הבן של בתו ג'ואנה, שיחק בתפקיד דאדלי דרסלי בסדרת סרטי הארי פוטר.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1948 |  | Escape | ג'ים - רועה |  |
| 1948 | המלט | Hamlet | המלך במחזה |  |
| 1948 | נעליים אדומות | The Red Shoes | קריין ברדיו | קול, ללא קרדיט |
| 1949 |  | Badger's Green | ג'ים קרטר |  |
| 1949 |  | Cardboard Cavalier |  | ללא קרדיט |
| 1950 |  | Chance of a Lifetime | קטל |  |
| 1950 | אי המטמון | Treasure Island | רואץ' |  |
| 1950 |  | Waterfront | סם | ללא קרדיט |
| 1950 |  | The Woman with No Name | קולין |  |
| 1951 |  | The Franchise Affair | ביל ברו |  |
| 1951 |  | White Corridors | מלח |  |
| 1954 | האביר השחור | The Black Knight | המלך מארק |  |
| 1955 | ריצ'רד השלישי | Richard III | טירל |  |
| 1956 | 1984 | 1984 | אדם בטלסקרין | ללא קרדיט |
| 1958 |  | The Moonraker | קפטן וילקוקס |  |
| 1962 | פנטום האופרה | The Phantom of the Opera | לוכד העכברים |  |
| 1963 | ג'ייסון והארגונאוטים | Jason and the Argonauts | פיניאוס |  |
| 1964 |  | The Gorgon | המפקח קאנוף |  |
| 1964 |  | The Black Torment | רג'יס |  |
| 1967 |  | The Viking Queen | טריסטרם |  |
| 1970 |  | Scars of Dracula | קלוב |  |
| 1974 |  | Frankenstein and the Monster from Hell | חוטף גופות |  |
| 1976 | אות משמיים | The Omen | האב ברנן |  |
| 1977 |  | Sinbad and the Eye of the Tiger | מלאנתיוס |  |
| 1978 |  | A Hitch in Time | פרופ' ואגסטאף |  |
הערות שוליים

↑  Howe, Stammers and Walker, p. 68
↑  Howe, Stammers and Walker, pp. 68–69
↑  Howe, Stammers and Walker p. 75
↑  "Home Briefs". Evening Times. 29 בינואר 1979. נבדק ב-26 במרץ 2013. {{cite news}}:  (עזרה)
| דוקטור הו |
| --- | --- | --- |
| שחקנים שגילמו את הדוקטור | ויליאם הארטנל • פטריק טרוטון • ג'ון פרטווי • טום בייקר • פיטר דייוויסון • קולין בייקר • סילבסטר מקוי • פול מקגאן • ג'ון הרט • כריסטופר אקלסטון • דייוויד טננט • מאט סמית • פיטר קפלדי • ג'ודי ויטאקר • שוטי גטווה |  |
| שחקנים בולטים שגילמו את המלווים | קרול אן פורד • ג'ין מארש •  דבורה ווטלינג •  אליזבת סליידן • ללה וורד • ג'נט פילדינג • סופי אלדרד • בילי פייפר • ג'ון בארומן • נואל קלארק • קתרין טייט • פרימה אג'ימן • קיילי מינוג • ברנרד קריבינס • קארן גילאן • ארתור דארוויל • אלכס קינגסטון • ג'נה קולמן • מאט לוקאס • פרל מקי • ברדלי וולש |  |
| דמויות | הדוקטור • המלווים • האויבים (דאלקים • המאסטר • סונטארים) |  |
| מושגים | טארדיס • מברג קולי • אדוני הזמן • גאליפריי |  |
| פרקים | הסדרה הקלאסית • הסדרה המחודשת |  |
| ספין-אוף | טורצ'ווד • הרפתקאות שרה ג'יין • Class |  |
| 0 | 1 | 2 |
| --- | --- | --- |
| הקודם: ויליאם הארטנל | הדוקטור השני  1966 - 1969 | הבא: ג'ון פרטווי |
| --- | --- |
בקרת זהויות :  BnF: cb16938308p (data)  ISNI: 0000 0000 8609 8141  LCCN: nb97067331  MusicBrainz: fcbe23bd-f141-44a6-aff6-a227fc7d1746  NLA: 35232913  SNAC: w67r4685  Trove: 875162  VIAF: 124584780   WorldCat (עם VIAF): 124584780
פריזיאים

שטח ההתיישבות של הפריזיאים
מפת גאליה במאה ה-1 לפנה"ס, המראה את מקום התיישבותם של השבטים הקלטיים. הפריזיאים מצוינים בצפון קלטיקה, סמוך לגבול עם בלגיקה.
מטבעות זהב פריזיאים מן המאה ה-1 לפנה"ס
הַפָּרִיזִיאִים (בלטינית: Parisii) היו שבט קלטי בתקופת הברזל שחי על גדת הסן בגאליה, החל מאמצע המאה ה-3 לפנה"ס ועד לכיבוש האימפריה הרומית.
השבט מוזכר לראשונה בספרו של יוליוס קיסר, "מלחמת גאליה", ויחד עם הסואסונים, הוא השתתף במרד בהובלת ורקינגטוריקס נגד יוליוס קיסר בשנת 52 לפנה"ס. בספר מצוין שכאשר הרומאים פלשו לשטחם, החלו בני השבט לשרוף את עריהם, על מנת שרכושם לא יילקח בידי הרומאים.
האופידום של הפריזיאים, החל מהמאה ה-3 לפנה"ס, היה האתר שעליו הוקמה לוטטיה, לימים פריז, אשר נקראה על שם השבט ששכן באזור זה לפני הכיבוש הרומי.
עדות לתרבות הפריזאית מופיעה במטבעות זהב שטבע השבט.
ראו גם

איל דה לה סיטה
פרנסיסקו פאבון

פרנסיסקו פאבון בראונה (בספרדית: Francisco Pavón Barahona; נולד ב-9 בינואר 1980 במדריד שבספרד) הוא כדורגלן עבר ספרדי.
קריירה

פאבון שיחק את משחקו הראשון עם ריאל מדריד קסטיליה נגד אתלטיקו מדריד באצטדיון סנטיאגו ברנבאו ב-6 באוקטובר 2001. שיחק 38 משחקים בקבוצה והבקיע שער אחד. באותה שנה עלה לקבוצה הבוגרת. בשש שנים בקבוצה ערך 106 הופעות. ב-2007 עבר לריאל סרגוסה. בעונתו הראשונה בקבוצה, שבסופה היא ירדה לליגת המשנה בספרד, הופיע פאבון בשמונה משחקים בלבד. בקיץ 2010 עבר לקבוצה הצרפתית ארל. בנובמבר 2013 פרש ממשחק פעיל בגיל 33.
תארים > בריאל מדריד

ליגת האלופות: 2001-02

הגביע הביניבשתי: 2002

הסופר קאפ האירופי:2002

לה ליגה: 2002-03, 2006-07

הסופר קאפ הספרדי: 2003
פרושי הוואי

| פרושי הוואי |
| --- | --- |
 אפהפן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
קבוצה:: פרושי הוואי
שם מדעי
 Drepanidinae

פרושי הוואי (שם מדעי: Drepanidinae) היא קבוצה לא טקסונומית של ציפורי שיר ממשפחת הפרושיים, האנדמיים לאיי הוואי. רבים מבני הקבוצה נכחדו עקב הגעת האדם להוואי ופגיעתו באזורי החיות שלהם וגם אלה שלא נכחדו נמצאים בסכנת הכחדה.
לעיתים הקבוצה נחשבת כמשפחה נפרדת מהפרושיים (Drepanididae) או לתת-משפחה עצמאית (Drepanidinae), ולעיתים הם משויכים למשפחת הגיבתוניים או לפסרליים, אך כיום מקובל לשייך אותם לתת-משפחת החוחיות (Carduelinae), מבלי שהם נחשבים לקבוצה תקיפה.
כיום ישנם בערך 20 מינים קיימים של פרושי הוואי וכולם מצויים בסיכון גדול. אחדים מהם כל כך נדירים שייתכן שכבר נכחדו לחלוטין.
מאפיינים

כרי הפרושים ההוואים מקושטים וגדולים יותר מהנקבות, למעט בשבט Hemignathini, בו שני הזוויגים דומים. רבים מהם צבעוניים בצבעי צהוב, כתום, ירוק בהיר, אדום וכחול, והם בעלי מקור גדול ומכופף המותאם עבור אכילת צוף מפרחים. מינים אחרים לעומתם ניזונים מזרעים ובעלי מקור תוכי או מחרקים וגם המינים האחרים יגוונו בחרקים.
מינים רבים נכחדו או בסכנה עקב השפעות האדם על איי הוואי, לרבות כריתת עצים ופרחים מהם מינים רבים ניזונים באופן תלותי, הפצת מינים טורפים כמו חתולים או עכברים שלא היו באיים וכן הפצת מחלות מהאנשים או החיות.
מיון

| 0 | 1 | 2 | 3 |
| --- | --- | --- | --- |
|  תת-משפחה פרושי הוואי (Drepanidinae) שבט Drepanidini סוג Ciridops - נכחד  סוג Drepanis מין Drepanis funerea - נכחד  מין Drepanis pacifica - נכחד  מין פרוש הוואי ארגמני (Drepanis coccinea)  סוג Himatione  מין אפהפן (Himatione sanguinea)  מין Himatione fraithii - נכחד  סוג ומין יחיד Melamprosops phaeosoma - נכחד  סוג ומין יחיד אקוהקוהי (Palmeria dolei)  שבט Hemignathini סוג Aidemedia - נכחד  סוג Chlorodrepanis מין Chlorodrepanis stejnegeri  מין Chlorodrepanis flava  מין אמקיהי מצוי (Chlorodrepanis virens) |  סוג ומין יחיד Viridonia sagittirostris - נכחד  סוג Hemignathus מין Hemignathus affinis - ייתכן שנכחד (מאז 1990)  מין Hemignathus hanapepe - ייתכן שנכחד (מאז 1990)  מין Hemignathus lucidus - נכחד  מין Hemignathus vorpalis - נכחד  מין אקיאפולאו (Hemignathus wilsoni)  סוג ומין יחיד Magumma parva - נכחד  סוג Akialoa - נכחד  סוג Loxops מין Loxops caeruleirostris  מין Loxops coccineus  מין Loxops ochraceus - נכחד  מין Loxops wolstenholmei -נכחד  מין Loxops mana  סוג ומין יחיד Oreomystis bairdi - נכחד  סוג Paroreomyza מין Pareromyza montana  מין Paroreomyza montana |  מין Paroreomyza flammea - נכחד  מין Paroreomyza maculata  סוג Vangulifer - נכחד  שבט Psittirostrini סוג Chloridops - נכחד  סוג ומין יחיד Dysmorodrepanis munroi - נכחד  סוג Loxioides מין פאליה (Loxioides bailleui)  מין Loxioides kikuichi - נכחד  סוג ומין יחיד Orthiospiza howarthi - נכחד  סוג ומין יחיד Pseudonestor xanthophrys  סוג ומין יחיד Psittirostra psittacea  סוג Rhodacanthis - נכחד  סוג Telespiza מין Telespiza cantans  מין Telespiza persecutrix - נכחד  מין Telespiza ultima  מין Telespiza ypsilon - נכחד  סוג Xestospiza - נכחד |  |
גלריה

פרוש הוואי ארגמני
Pseudonestor xanthophrys
המין הנכחד Akialoa obscura
המין הנכחד Rhodacanthis palmeri
פס אקרובטיקה

ביצוע של ג'ורדן רמוס במסגרת תחרות בריטית
פס אקרובטיקה (ידוע גם כ"טמבלינג". באנגלית: Tumbling) הוא ענף התעמלות לא אולימפי, המשלב בין יכולות גבוהות מתרגילי קרקע לבין אלו של טרמפולינה. בפס אקרובטיקה, מתעמלים מבצעים תרגיל הכולל סדרה של קפיצות על מזרן באורך של כ-25 מטר שבסופו משטח נחיתה.
תחרויות פס אקרובטיקה במשחקים האולימפיים נערכו פעם אחת בלבד, בלוס אנג'לס 1932. בשנים 1974 עד 1998, תחרויות אליפות העולם בפס אקרובטיקה נכללו כחלק מאליפות העולם באקרובטיקה והחל מסוף שנות האלפיים נערכות אליפויות עולם ייעודיות לפס אקרובטיקה.
חוקי תחרויות

התחרות בפס אקרובטיקה מתקיימת על מסלול המורכב ממשטח הרצה באורך 10 מטר, מזרן פיברגלס באורך של כ-25 מטר וברוחב של שני מטר, כשבסופו משטח נחיתה באורך 6 מטר לפחות.
ביצוע אחד לאורך המסלול נקרא "פס".
על המתעמלים בדרג סניור לבצע שני פסים הכוללים 8 אלמנטים לכל פס:
פס חלק - פס ראשון המכיל שלוש סלטות שנות ומסתיים בסלטה. יש איסור לבצע בפס סלטה עם בורג בסיבוב של יותר מ-180 מעלות.
פס ברגים - פס שני המכיל שלוש סלטות שנות. שתי סלטות עם 360 מעלות לפחות. מסתיים בסלטה עם 360 מעלות או יותר.
חוקי תחרויות > ניקוד

הציון הסופי לכל פס הוא סכום של שני רכיבי שיפוט:
רכיב ביצוע (execution) – מודד את הדיוק והניקיון של התרגיל. ציון מרבי 30, יורד בהתאם לטעויות.
רכיב קושי (difficulty) – סוכם את דרגות הקושי של כל האלמנטים שבוצעו במהלך התרגיל. אין ציון מרבי.
לפני כל תרגיל מוסרים המאמנים למנהלי התחרות את רשימות האלמנטים שהמתעמלים יבצעו.
חוקי תחרויות > ענישה

השופטים עלולים להפחית מהציון "נקודות עונש" (penalty) מסיבות כגון:
ביגוד שאינו עומד בדרישות.
חבישה שאינה בצבע גוף.
אי הגשת כרטיסיית האלמנטים בזמן או כראוי.
פס אקרובטיקה בישראל

בישראל מתקיימות התחרויות בפס אקרובטיקה על מזרן אייר פלור.
התחרויות בארץ מתחלקות לשלושה מסלולים :
מסלול הליגה (לאומי בלבד) - מחולק ל-5 דרגות גיל: 8-9, 10-11, 12-13, 14-15, 16+. בכל דרגה מספר מינימום האלמנטים הנדרש עולה.
מסלול בינלאומי (Age Group) - מחולק ל-5 דרגות גיל: 9-10, גילאי 11-12, גילאי 13-14, גילאי 15-16, גילאי 17-21. במסלול זה מתקיימות תחרויות על פס קצר (15 מטר), או על פס ארוך (25 מטר).
מסלול בינלאומי ג'וניור/סניור - מחולק לשתי רמות גיל: ג'וניור (גילאי 13-16), וסניור (17 ומעלה). התחרויות במסלול זה מתבצעות בהתאם לחוקה של התאחדות ההתעמלות הבינלאומית.
הערות שוליים

↑  חוברת נהלים לפס אקרובטיקה 2019-2018, באתר איגוד ההתעמלות בישראל
↑  תוכנית מקצועית טמבלינג לשנת 2023-24, באתר איגוד ההתעמלות בישראל
פורמולה סטודנט

| --- | --- |

 ענף:  מרוץ מכוניות 
 תאריך ייסוד:  1998 
 formulastudent.imeche.org
 
פורמולה סטודנט היא תחרות הנדסית בינלאומית שהחלה בשנת 1998, ובה קבוצות סטודנטים מרחבי העולם מתכננות, בונות, בוחנות ומתחרות ברכב מרוץ חד-מושבי בסגנון פורמולה.
בשונה מתחרות פורמולה 1 שמהותה מרוץ בין כלי רכב חד-מושבים, תחרות פורמולה סטודנט היא תחרות בניהול פרויקטים, כאשר הקבוצה המתחרה מדמה יצרן רכבי מרוץ חד-מושבים.
הקבוצה המנצחת היא הקבוצה המספקת את החבילה המקיפה הטובה ביותר הכוללת מבנה, ביצועים, תכנון פיננסי ותוכנית מכירות. המכוניות נשפטות על מספר קריטריונים כמפורט מטה.
מוטיבציה

על ידי השתתפות בתחרות צוברים הסטודנטים להנדסה ניסיון בעבודת צוות, ניהול זמנים וניהול פרויקטים בכלל ונחשפים לאספקטים השונים שבתכנון מוצר מתעשיית הרכב בפרט.
מטרת התחרות היא לחשוף את הסטודנטים לנושאים שאינם בתוכנית הלימודים בשיתוף עם האוניברסיטאות והתעשייה המקומית, כדי להגדיל את אפשרויות התעסוקה של הסטודנטים המשתתפים. זה אפשרי כיוון שהסטודנטים מאולצים על ידי לחץ תחרותי לפתח גישה מקצועית בזמן שהם עושים שימוש בכלים וביישומים מהתעשייה. נתוני החסות של התחרות ושל הקבוצות עצמן מקבלים קשרים יקרי-ערך ומעסיקים פוטנציאלים יכולים לקבל תמונה התחלתית טובה של המועמד האפשרי העתידי.
סוגי רכב

פורמולה סטודנט הוא מונח המתייחס בכלליות לתחרות תכנון שמטרתה לבנות רכב מרוץ חד-מושבי. בתחרות הסטודנטים יכולים להתחרות בשני סוגי רכב:
כלי רכב המונעים על ידי מנוע בעירה פנימי ורכבים המונעים על ידי הנעה חשמלית. כאשר כל מחלקה משתתפת באירוע נפרד משלה ולכל אחת חוקים נוספים שחלים רק עליה.
דרישות קהל היעד

קהל היעד המוגדר בתחרות הוא נהג המרוצים החובב המתחרה בשעות הפנאי. המאפיינים הרצויים מהרכב הם:
ביצועי נהיגה גבוהים בהתייחס לתאוצה, בלימה ושליטה.
מחיר סביר והגיוני (כמאה אלף שקל).
אמין ומהימן.
בנוסף, גדל ערך השוק של הרכב דרך פקטורים נוספים כמו אסתטיקה, נוחות ושימוש ברכיבים זמינים וסטנדרטים (כמו מוצרי מדף).
חלק מהמטרות סותרות זו את זו ועל הסטודנטים למצוא ולספק את חבילת המאפיינים האופטימלית.
מהלך התחרות

מבלי להתחשב בסוג הרכב, על כל הרכבים המשתתפים לעבור סדרת בדיקות טכניות טרם השתתפותם במקצים הדינמיים. תוכן הבדיקות הטכניות כמו גם התקינה הבטיחותית נוגעים לשלדה, למתלים ולמערכת ההנעה.
מקצים בתחרות

האתגר העומד בפני הקבוצות הוא להרכיב חבילה הכוללת רכב מרוץ ותוכנית מכירות שתתאים לקריטריונים הנתונים. את ההחלטה מקבלים צוות שופטים מומחים מתעשיית המכוניות ומרוצי המכוניות. צוות השופטים שופט כל רכב מרוץ על פי הקריטריונים הבאים:
מקצים סטטיים:
תכנון הנדסי (150 נקודות)
עלות וייצור (100 נקודות)
פרזנטציה שיווקית (75 נקודות)
מקצים דינמיים:
מסלול עקלתון (בצורת שמיניות) (50 נקודות)
ק"מ אחד של מרוץ קצר (150 נקודות)
75 מטר תאוצה (75 נקודות)
מסלול סיבולת (300 נקודות) וחסכון באנרגיה (100 נקודות)
הזוכה של האירוע הוא זה עם מספר הנקודות הרב ביותר מתוך מקסימום של 1000 נקודות.